stanford-oval/wikipedia huggingface dataset:
מחוננת

| --- | --- |

עטיפת הספר בעברית
 מידע כללי
 מאת:  קריסטן קאשור
 שפת המקור:  אנגלית
 תורגם לשפות:  רבות
 סוגה:  פנטזיה, ספרות נוער
 מקום התרחשות:  ארצות הברית 
 הוצאה
 הוצאה:  הוצאת פינגווין
 תאריך הוצאה:  2009
 הוצאה בעברית
 הוצאה:  כנרת
 סדרה
 סדרת ספרים:  "שבע הממלכות"
 הספר הבא:  אש
 קישורים חיצוניים
 הספרייה הלאומית:  003360738
 
"מחוננת" (באנגלית: Graceling), הוא רומן פנטזיה לנוער, ספר הביכורים של הסופרת האמריקאית קריסטן קאשור, והכרך הראשון בסדרת "שבע הממלכות".
הספר נמנה ברשימת הספרים הטובים של שנת 2008 של כתב העת Publishers Weekly, וזכה לביקורות חיוביות. ספרי ההמשך בסדרה הם "אש" ו"ביטרבלו".
הדמויות

ליידי קטסה - גיבורת הספר המחוננת. הכישרון של קטסה הוא לכאורה היכולת להרוג, דבר שהתגלה כשהייתה בת שמונה, ובן דוד רחוק נגע בה באופן לא נאות. דודה, המלך רנדה, מחליט לנצל את כשרונה למטרותיו, והיא נאלצת להיות המענה והמתנקשת שלו. שמה של קטסה יוצא לפניה, ופוחדים ממנה ברחבי שבע הממלכות. לקראת סוף הסיפור, מתגלה שבעצם הכישרון שלה הוא הישרדות, ולא רצח. קטסה היא בהירת עור, קצוצת שיער, ויש לה עין אחת כחולה ואחת ירוקה.
הנסיך פו - הצעיר בין שבעת ילדיו של המלך רור מלינד. פו מחונן, וכישרונו הוא קריאת מחשבות וקליטת רגשות וכוונות - כל עוד אלה מכוונים אליו. הוא מגלה עם הזמן שהוא יכול גם לקלוט את המצב הפיזי של אחרים ביחס אליו, דבר המסייע לו אחרי שהוא מתעוור. הוא מסתדר כל כך טוב במרחב, שהוא שומר לעצמו בדרך כלל את דבר עוורונו. כשאמו וסבו של פו גילו את טבע הכישרון שלו, הם ביקשו ממנו להסתיר זאת, כי הם חששו שאחרים ירצו לנצל אותו, ושהקרובים אליו יחשדו בו, והוא יעביר את חייו בבדידות וניכור. וכך למראית עין הכישרון שגילה היה יכולת לחימה. לפו עין אחת מוזהבת, ואחת כסופה.
המלך לק - לק היה מלך במונסי, והיה ידוע בשל נדיבותו וטוב ליבו כלפי חיות וילדים, אך האמת הייתה שהוא סדיסט קיצוני הנהנה לענות ולרצוח חיות ובני אדם, ולבצע בהם מיני ניסויים. הוא מצליח להסתיר את טבעו האמיתי כי גם הוא מחונן, וכישרונו הוא כישרון שכנוע - מה שהוא רוצה שאנשים יאמינו, בכך יאמינו. הוא גם מצליח להסתיר את קיום כישרונו, כי הוא חובש רטייה על עינו, ומספר שהוא שתום עין. לק נשוי לאשן, אחותו של המלך רור, ואביה של ביטרבלו. הכישרון שלו הפסיק להשפיע על אשן ברגע שהיא הבינה שהוא מתכוון לפגוע בביטרבלו, דבר שהוביל לניסיון הימלטותן. לק הורג את אשן, וביטרבלו מתחבאת ביער, שם מוצאים אותה פו וקטסה. לק מנסה להשתלט גם על ממלכת לינד, אך קטסה הורגת אותו כדי למנוע את חשיפת סודו של פו.
ביטרבלו - בתם של לק ואשן, בת עשר בזמן קורות העלילה. גם עליה מפסיק להשפיע כישרונו של לק כשהיא רואה את אביה רוצח את אמה. היא נהיית למלכת מונסי, ושומרת על קשרים הדוקים עם קטסה ופו.
המלך רנדה - מלך ממלכת המידלאנג', ודודה של קטסה. כמו רוב המלכים בשבע הממלכות, הוא אינו שליט טוב או הגון. מצד שני הוא גם לא הגרוע מביניהם, וכך המועצה הסודית, שמטרתה החלת צדק בממלכות, לא פועלת ישירות נגדו. הוא מנצל לרעה את כשרונה של קטסה, ומתייחס אליה מתוך איומים ועונשים כדי להבטיח את שיתוף פעולתה.
הנסיך ראפין - בנו של המלך רנדה של המידלונס, הוא פחות מעוניין בענייני מלוכה ומלחמות, ואוהב לעבוד במעבדתו ולפתח תרופות והמצאות. הוא מאהבו הסודי של באן, אחד מחברי המועצה הסודית.
באן - עוזרו של הנסיך ראפין, אשר מתגלה במהלך ספר ההמשך השלישי- ביטרבלו- גם כבן זוגו.
לורד גידון - אחד מאציליו של רנדה, וחבר במועצה הסודית. הוא מאוהב בקטסה, ומתקשה להתמודד עם נוכחותו של פו.
לורד אול - מפקד צבאי ושר המרגלים של רנדה. גם הוא חבר במועצה הסודית. הוא זה שמסייע לקטסה להשתלט על כשרונה.
קפטן פון - חובלת וסוחרת, שמסייעת לקטסה וביטרבלו להגיע ללינד
פרסים

"מחוננת" היה מועמד לפרס ויליאם ס. מוריס מטעם איגוד הספריות האמריקאי (ALA), ונמנה ברשימת "הספר הטוב ביותר" לנוער מטעם ה-ALA. הספר היה מועמד לפרס Cybils בקטגוריית מדע בדיוני'/פנטזיה, וכן היה מועמד לפרס אנדרה נורטון לספרות נוער (הניתן במסגרת פרסי נבולה) ופרס האיני לספרות נוער. "מחוננת" זכה בפרס Southern Independent Booksellers Alliance לשנת 2009 בקטגוריית ספרות נוער. הספר זכה גם בפרסים הבאים:
הספרים הטובים ביותר של השנה של "פבלישרס ויקלי" לשנת 2008
ספרי השנה של "School Library Journal" לשנת 2008
עשרת רומני השנה לנוער של 2008 של "בוקליסט"
בחירת העורך של "בוקליסט" 2008
רשימת אמליה בלומר (Amelia Bloomer) לשנת 2009‏
מועמד סופי לפרס אמליה אליזבת' וולדן (Amelia Elizabeth Walden) לשנת 2009‏
זוכה פרס הפנטזיה המיתופאוטית לספרות ילדים בשנת 2009‏
מועמד לפרס וושינגטון אוורגרין בשנת 2010
מועמד לפרס אליוט רוזווטר לשנים 2010–2011
מופיע ברשימת הסרט הכחול (Blue Ribbon) של "ביטאון המרכז לספרי ילדים" (Bulletin's Center for Children's Books) לשנת 2009
מדליית הקורא הצעיר של קליפורניה (California Young Reader Medal) לשנת 2012
עיבוד לקולנוע

זכויות הסרט נרכשו על ידי Reliance Entertainment ב-2013.
ביקורת

סו אלן בורגרד, מחברת "10 ספרי הביכורים הטובים לנוער באודיו", כתבה שלסיפור רבדים רבים. כתב העת School Library Journal הצהיר כי הדמויות "שובות ומעוררת אהדה", והחמיאו רבות לסגנונה של קאשור. ב-Kirkus נכתב כי קטסה היא "הגיבורה האידיאלית לבני נוער" ושהסיפור מלא בחן (תרתי משמע). בביקורת בניו יורק טיימס ציינו לשבח את "עולם הפנטזיה העשיר" של "מחוננת".
היו שביקרו את הספר השלישי בסדרה, "ביטרבלו", בשל התכנים הקשים שבו, הכוללים ילדים האונסים ילדות ושואבים הנאה מינית ממעשי רצח וזוועה, וניצול גופן של נשים וילדות לניסויים הקשורים בביתור, הריון ותינוקות. המבקרים טענו כי הספר אינו מתאים לנוער ובוודאי שלא לילדים. מנגד, עלתה הטענה כי נערים בגילאי העשרה כבר נחשפים לתכנים קשים בטלוויזיה ובקולנוע וכי ההזדעזעות מן הספר מוגזמת ולוקה בצביעות.
הוצאה לאור

2008, USA, Harcourt ISBN 978-0-15-206396-2, Pub date 1 October 2008, Hardback
בעברית: הוצאת כנרת, 2011, 413 עמודים, תרגום: אינגה מיכאלי
הערות שוליים

↑  PW Review Staff (3 בנובמבר 2008). "PW's Best Books of the Year". Publishers Weekly. אורכב מ-המקור ב-8 בינואר 2009. {{cite web}}:  (עזרה)
↑  "2009 SIBA Book Award Winners Announced" (הודעה לעיתונות). Columbia, South Carolina. 4 ביולי 2009. אורכב מ-המקור ב-2010-01-31. נבדק ב-2017-08-22. {{cite press release}}:  (עזרה)
↑  Jones, Trevelyn; Toth, Luann; Charnizon, Marlene; Grabarek, Daryl; Fleishhacker, Joy (1 בדצמבר 2008). "School Library Journal's Best Books 2008". אורכב מ-המקור ב-16 בינואר 2013. {{cite web}}:  (עזרה)
↑  Cooper, Ilene (15 בנובמבר 2008). "Top 10 First Novels for Youth: 2008". {{cite web}}:  (עזרה)
↑  "Booklist Editors' Choice: Books for Youth, 2008". 1 בינואר 2009. {{cite web}}:  (עזרה)
↑  "2009 Amelia Bloomer List". Amelia Bloomer Project Blog. 10 בפברואר 2009. {{cite web}}:  (עזרה)
↑  David Macinnis Gill (17 ביולי 2009). "The 2009 Amelia Elizabeth Walden Award Finalists". The Assembly on Literature for Adolescents (ALAN) of the National Council of Teachers of English (NCTE). אורכב מ-המקור ב-19 בפברואר 2012. {{cite web}}:  (עזרה)
↑  "Award-Winning Fantasy Books for Youth: Mythopoeic Fantasy Award for Children's Literature". (S-Collection) The School Collection: Children's Literature at the Education & Social Science Library. University Library, University of Illinois at Urbana-Champaign. 9 באפריל 2012. אורכב מ-המקור ב-16 באפריל 2012. {{cite web}}:  (עזרה)
↑  West, Kimmy (27 באפריל 2013). "'Graceling' by Kristin Cashore picked up for film adaptation by Reliance Entertainment". Page to Premiere. אורכב מ-המקור ב-1 בספטמבר 2013. {{cite news}}:  (עזרה)
↑  Beauregard, Sue Ellen (15 באוקטובר 2010). "Top 10 first novels for youth on audio". p. 66. {{cite web}}:  (עזרה)
↑  "GRACELING by Kristin Cashore". 1 בספטמבר 2008. {{cite web}}:  (עזרה)
↑  Roiphe, Katie (9 בנובמבר 2008). "Sunday Book Review: Lady Killer". The New York Times. p. BR33. {{cite news}}:  (עזרה)
↑  המלצה - לכאן ולכאן - מחוננת, ביטרבלו – ספר מזעזע מסתתר בין הספרים של הילדים שלכם | לא רלוונטי, באתר irrelevant.org.il
| --- | --- |
בקרת זהויות :  MusicBrainz work: 3776c046-a9dd-4bf3-a575-ff235fdf213c
פאבלו השועל האדום

| --- | --- |

 סוגה:  ילדים
 מדבבים:  דייוויד הולט, לואיז גולדשטיין, אדריאן פוסטה ובוב סאקר
 מדבבים בעברית:  אבישג אדיר, עדי זינו, מאיה בר שלום, ענת שאבי, גיורא קנת, עמי ווינברג, נוף נתנזון ואפי בן ישראל
 ארץ מקור:  בריטניה בריטניה צרפת צרפת
 שפות:  צרפתית ואנגלית
 מספר עונות:  1
 מספר פרקים:  52
 הפקה
 הפצה:  היט אנטרטיינמנט 
 מוזיקה:  Rowland Lee 
 אורך פרק:  5 דקות
 שידור
 רשת שידור:  CBeebies
 רשת שידור בישראל:  ערוץ הילדים (רצועת: עץ הפיטפוזים)
 תקופת שידור מקורית:  28 בספטמבר 1999 – 25 בספטמבר 2005
 תקופת שידור בישראל:  2000
 קישורים חיצוניים
 דף התוכנית ב-IMDb
 
פאבלו השועל האדום (באנגלית: Pablo the Little Red Fox) היא סדרת טלוויזיה מונפשת צרפתית-בריטית. בבריטניה הסדרה שודרה ב-CBeebies בשנת 1999, ובישראל בשנת 2000 בערוץ הילדים ברצועת עץ הפיטפוזים, הסדרה בת עונה 1 ו-52 פרקים באורך 5 דקות.
שיר הפתיחה בדיבוב העברי בוצע על ידי אבישג אדיר, מאיה בר שלום ועדי זינו.
עלילה

פאבלו הוא שועל אדום הגר מתחת לעץ יחד עם הוריו ואחיו, בכל פרק הוא ואחיו יצאו להרתפקה מרגשת בעיר.
דמויות

פאבלו (Pablo the Little Red Fox Cub): שועל אדום, הדמות המרכזית בתוכנית.
פופי (Poppy the Little Dark Red Fox Cub): שועלה כתומה, אחותו של פאבלו.
פאמפקין (Pumpkin the Little Orange Fox Cub): שועל כתום, שמו הגיע מצבעיו שהוא צבע של דלעת, אחיו של פאבלו.
שועל אדום: שועל אדום, אבא של פאבלו, פופי ופאמפקין.
שועלה אדומה: שועלה אדומה, אימם של פאבלו, פופי ופאמפקין.
רוז (Finbar the Cat): חתול שחור, חברם של פאבלו, פופי ופאמפקין.
דיבוב

הדיבוב העברי הופק על ידי ענבר שטגר עזרא בוים על ידי אפי בן ישראל.
| שם הדמות | מדבב\ת בשפת המקור | מדבב\ת בעברית |
| --- | --- | --- |
| פאבלו | דייוויד הולט | אבישג אדיר |
| פופי | לואיז גולדשטיין | עדי זינו |
| פאמפקין | אדריאן פוסטה | מאיה בר שלום |
| רוז | בוב סאקר | ענת שאבי |
| שועל אדום | בוב סאקר | גיורא קנת |
בנוסף גם דיבבו עמי ויינברג, נוף נתנזון ואפי בן ישראל.
סודות בית השמפניה

| --- | --- |

 מידע כללי
 מאת:  קריסטין הרמל
 שפת המקור:  אנגלית
 הוצאה
 הוצאה:  מודן, הוצאת הכורסה
 תאריך הוצאה:  ספטמבר 2020
 הוצאה בעברית
 תרגום:  ניצה פלד
סודות בית השמפניה הוא רומן היסטורי שנכתב על ידי קריסטין הרמל, הספר יצא לאור בספטמבר 2020 ב"הוצאת הכורסא". הסיפור נע בין אמריקה בת זמננו לצרפת הכבושה בחבל שמפאן הציורי שבו בימים כתיקונם עסוקים בני המקום בייצור יינות מיוחדים. הרומן בנוי כסיפור בתוך סיפור ומדבר על אהבה, חברות, נאמנות והקרבה עצמית ומלחמה.
תקציר העלילה

העלילה מתרחשת כסיפור בתוך סיפור: הסיפור החיצוני מתרחש ב-2019. אוליביה קנט מניו יורק מגיעה לצרפת בעקבות סבתה הקשישה מיד לאחר שהתגרשה מבעלה. הסיפור החיצוני מתאר את מסלולן של שתי הנשים מניו-יורק לפריז ומשם לעיירה ריימס שבצרפת ובמקביל מספר על התהליך הרגשי שעוברות השתיים עד להשלמה עצמית ולהבנה מה זו אהבה אמיתית.
הסיפור הפנימי מתרחש בשנים 1940–1945, תקופת מלחמת העולם השנייה: אינס ומישל שובו מגלים שהשנים הראשונות כזוג נשוי לא קלות הכלל, בעיקר בזמן שהגרמנים פולשים לצרפת. מישל חובר לתנועת הרזיסטאנס (תנועת ההתנגדות הצרפתית לממשל ולנאציזם בשנים אלו) ומשקיע בה את רוב זמנו. במקביל הוא מנהל רומן עם סלין לורן, אשתו של השותף של מישל לעבודה והיינן הראשי שלו, תיאו לורן. בעקבות רומן זה סלין נכנסת להריון ויולדת את בנם דוד. יחסיה של אינס עם מישל הולכים ומתרופפים, ואינס מרגישה אבודה במסגרת המשפחתית. בעקבות כך עושה טעויות שתצטער עליהן כל חייה. היא הופכת להיות הפילגש של נציג גרמני חשוב בממשלה ומסכנת את חבריה בכך שתפלוט בטעות פרט על התנועה או על הזהות היהודית של סלין. בהמשך מנסה לחפות על האחוזה שלהם ובעיקר על מישל, סלין ותיאו בכך שמצטרפת לתנועת ההתנגדות בדרום צרפת ומגדלת את בנם של סלין ומישל עד שמגיעה להשלמה עצמית.
הדמויות

אינס שובו: אשתו הטרייה של מישל שובו, פזיזה, חמומת מוח ולעיתים בעקבות הנסיבות מרגישה לבד בעולם ,אך בהמשך הספר מתגלה גם כבעלת לב טוב ורחמנית.
מישל שובו: בעלה הטרי של אינס שובו, בעל אחוזת שובו, חבר בארגון הרזיסטאנס ומאהבה של סלין לורן. המלחמה הפכה אותו לאדם מתבודד ופזיז
תיאו לורן: בעלה של סלין לורן, היינן הראשי באחוזת שובו
סלין לורן: אשתו של תיאו לורן, המאהבת של מישל שובו, סלין יהודייה והמצב שהיא נמצאת בו הופך אותה לבן אדם מאוד לחוץ ומפוחד, אבל מישל נותן לה רגעים של שלווה
אדית תיירי: חברתה הטובה של אינס שובו, חברה בארגון הרזיסטאנס, אשתו של אדואר תיירי, אחראית ולוחמת אמיצה
אדואר תיירי: בעלה של אדית תיירי, בעל ה"בראסרי מולן", חבר בארגון הרזיסטאנס
אוליביה קנט: נכדתה של אדית תיירי, מדוכאת בעקבות גירושיה מבעלה
ז'וליאן כהן: עורך הדין של אחוזת שובו, נכדו של סמואל כהן
סמואל כהן: סבו של ז'וליאן כהן, חברה הטוב של אדית תיירי
רקע היסטורי לעלילת הספר

חלקו העיקרי של הספר עוסק במלחמת העולם השנייה בשנים 1940 עד 1945 בצרפת. הרקע ההיסטורי של הספר הוא תקופת השואה בצפון צרפת בחבל שמפאן- ארדן ועל תנועת הרזיסטאנס.
במאי 1940 נכנעה צרפת לגרמנים לאחר קרב מהיר וקצר, חודש לאחר מכן חולקה צרפת לשניים:
הצפון, "האזור הכבוש", היה נתון תחת שלטון צבאי גרמני
הדרום, "האזור החופשי", היה תחת שליטתה של ממשלת וישי (הממשלה הצרפתית ששיתפה פעולה עם המדינות שלחמו נגד בעלות הברית), ברשות המרשל פטן.
ההחרפה בחקיקה ובמדיניות האנטי-יהודית באה לידי ביטוי בצפון בעיקר ובכוונה תחילה כנגד יהודים זרים, אלה שאינם יזראליטים (יהודים שהוריהם אינם אזרחי צרפת). בעקבות הידרדרות המצב באזור הכבוש, יהודים רבים ברחו לדרום. כבר בשנת 1942 נעצרו וגורשו יהודים זרים וותיקים. העדויות ומראות הזוועה של המעצרים והגירושים הגיעו לציבור הצרפתי והתקבלו בזעזוע, ותגובתו של הציבור אפשרה את הרחבת פעולות הרזיסטנס.
תנועת הרזיסטנס, תנועת ההתנגדות בצרפת, נולדה כתגובת נגד לכיבוש הגרמני בשנת 1940. היא הייתה קבוצה קטנה, אשר האמינה שיש להתנגד לכיבוש הגרמני. בראשיתה, עיקר פעולתה של המחתרת הייתה הפצת עיתונים מחתרתיים. משנת 1941 צמחה המחתרת בצרפת לממדים רחבים והפכה לתופעה. היא תרמה רבות בשחרור צרפת מהנאצים.
הספר עוסק בחלק הצפוני של תנועת הרזיסטאנס שנמצאת בחבל שמפאן שנמצא בצפון צרפת:
רקע היסטורי לעלילת הספר > תנועת ההתנגדות בצפון – האזור הכבוש

התנועה המוכרת ביותר שגם הוכרה על ידי השלטון היא "רחוב מרלו" ע"ש הרחוב בו התאגדו חברי התנועה, תנועה זו פעלה בעיקר בהצלת והסתרת ילדים יהודים, מאמציה התרכזו בעזרה סוציאלית, במטבחי תמחוי ובמרפאות. בקיץ 1943 הגיעו אנשי קבוצה יהודית קומוניסטית לחזק את המחתרת הקומוניסטית בצפון. כמו בכל צרפת גם המחתרת בצפון סבלה מאבדות, ויהודים שהיו חברים בה גורשו למזרח אירופה.
ביקורות על הספר

מבקרי הספר כתבו שהספר מקסים. הוא נכתב על פי מחקר אישי של הסופרת המבוסס על סיפורם האישי של תושבי חבל שמפאן בצרפת, הם הדגישו שהספר כתוב בצורה עדינה אך מדויקת על יחסי אהבה של זוגות צעירים בתקופת מלחמת העולם השנייה, ואיך ברגעי משבר תכונות כמו חברות ונאמנות עומדות במבחן. כמו כן, הסופרת מתארת את האומץ של תושבי המקום לעמוד ולהילחם נגד הנאצים.
הקוראים אהבו במיוחד את ההשפעה של החלטה גורלית אחת פזיזה על העתיד של חיים שלמים של מספר אנשים, ולרוב הם סיכמו שהסיפור מטלטל ומרגש עם המון תקווה.
הערות שוליים

1 2  קריסטין הרמל, סודות בית השמפניה, מודן, הוצאת הכורסה, 2020
1 2 3 4 5  תנועת הרזיסטנס היהודית בצרפת, באתר underground2.html
1 2  ביקורות ספרים על הספר סודות בית השמפניה, באתר סימניה
ראשן

תהליך הגדילה השלם של ראשן צפרדע.
רֹאשָׁן הוא שלב הפגית אצל בעלי חיים דו-חיים כגון צפרדע, סלמנדרה או טריטון. הראשן בוקע מביצה שמטילה הנקבה. בדרך הכלל הראשנים חיים במים בלבד, בקרב מעט ממיני הדו-חיים הראשנים חיים ביבשה.
כאשר הוא בוקע מביצתו, הראשן עיוור ואינו יכול לפתוח את פיו. בהתאם לכך, בימיו הראשונים הוא ניזון מהחלמון השמור בגופו במשך כעשרה ימים, משך הזמן שלוקח לו לפתח פה, עיניים, ונחיריים. לאחר סיום תהליך התפתחות האיברים, הראשן מתחיל לפתח את יכולת הנשימה שלו: ריאותיו מתפתחות וזימיו החיצוניים מתנוונים, בעוד הפנימיים מתפתחים ומתחילים לתפקד.
חושיהם של הראשנים דומים לחושיהם של דגים, והם ניזונים בתחילת חייהם בעיקר מצמחים. כשהראשנים מתבגרים הם מתחילים לטרוף בעלי חיים אחרים.
לרוב, בתחילת חייו הראשן מסוגל לחיות רק במים. הוא נושם בעזרת זימים ומשתמש בזנבו על מנת להתקדם. לאחר כשישה שבועות מעת יציאתו מן הביצה, כאשר הסתיים תהליך ההתפתחות של ריאותיו וגופו, הראשן יוצא מחוץ למים ומתפקד כדו-חי לכל דבר.
תמונות

ראשן של טריטון
עיסוי תינוקות

עיסוי תינוקות
עיסוי תינוקות הוא סוג של טיפול הנעשה באמצעות מגע ידני ולחיצות על גופם של תינוקות בשנת חייהם הראשונה.
מקורו של עיסוי התינוקות הוא בתרבויות עתיקות, והמסורות הנהוגות בטיפול זה קיימות לאורך דורות רבים והועברו בירושה לרוב מאם לבתה.
בעידן המודרני, כשאבות לוקחים חלק פעיל בגידולו של התינוק ומעורבים יותר בטיפול, העיסוי הוא דרך נוספת ליצירת קשר בין האב לתינוק. התינוק, בהיותו ברחם אמו הוא עטוף ומוגן, ולכן נחשב העיסוי המשך טבעי לקרבה ולמגע שחווה העובר. זאת הסיבה שהמגע האנושי לסוגיו: עיסוי, ערסול, ליטוף ונשיאה הם צורך חיוני של התינוק המהווה בסיס ליצירת קשר ראשוני משמעותי בין הרך הנולד לבין הוריו ולהתפתחותו התקינה.
המגע שבעיסוי מאפשר להורה המעסה זמן איכות עם הרך שזה עתה בא אל העולם, ומחזק גם את התקשורת הראשונית בין התינוק, לבין העולם החיצוני הטיפול כולל לחיצות ומגע ידני המופעלים על הגוף למטרות שונות כמו השראת שלווה ורוגע, והענקת תחושת ביטחון והקלה על כאבים.
עיסוי תינוקות יכול להתקיים החל מיומו הראשון של התינוק ובדרך כלל עד לגיל בו הוא מתחיל לנוע באופן עצמאי. ההמלצה הרווחת היא להתחיל בעיסוי בגיל חודש למשך זמן קצר ולהאריך את משך הזמן ככל שהתינוק גדל.
החשיבות של עיסוי תינוקות והשפעותיו

עם הגעתו לעולם של התינוק נוצרת התקשרות רגשית חזקה והדדית בינו לבין הדמות המטפלת בו. התקשרות זו נועדה להבטחת הגנה וסיפוק צורכי היילוד למטרות הישרדות.
כיון שמגע הוא אחד החושים הראשונים המתפתחים אצל העובר, הוא יוצר תקשורת בין אם לתינוקה ובין אב לבנו.
התקשורת הראשונית של תינוקות עם העולם מתקיימת דרך המגע עם העור. החוויות התחושתיות של תינוקות מאפשרות להם ללמוד על עצמם ועל העולם. לעיסוי גם השפעות פיזיולוגיות על התינוק. הוא ממריץ את זרימת הדם וגורם להפרשת הורמונים במוח המרגיעים אותו. כול אלה עשויים לקדם את התפתחותו הגופנית והמנטלית. כמו כן, העיסוי משפר את גמישות התינוק ואת היכולת המוטורית שלו.[דרוש מקור][מפני ש...]
כיוון שתינוקות סובלים בחודשים הראשונים מכאבים ומחוסר שקט הנובעים מהתכווצויות בטן בלתי מוסברות – קוליק תינוקות (קדדת בעברית), העיסוי מקל על כאבים אלה ומשפר את תפקודה של מערכת העיכול.
בזכות כל אלה, בריאותם של התינוקות משתפרת, גופם מתחזק, והם נעשים חסינים מפני מחלות.[דרוש מקור][מפני ש...]
המגע הפיסי משמש להפגת תחושת הבדידות של התינוק, להרגעתו ולשחרור ממתחים, ובכך משפר גם איכות השינה.[דרוש מקור][מפני ש...]
תנאים לקיומו של העיסוי האפקטיבי

לקיומו של העיסוי ישנם תנאים הכרחיים: רוגע ושלווה הן של המעסה והן של התינוק, טמפרטורה נעימה וממוזגת, מיקום נוח ושקט וזמן מתאים להרגליו של התינוק ולשגרת יומו.
עיסוי תינוקות יכול להתקיים כאשר התינוק עירום או לבוש בהתאם לתחושותיו ולנוחיותו של המעסה.
התארגנות לקראת העיסוי כוללת הכנה של הציוד הנדרש מבעוד מועד: שמן חמים ייעודי לסוג העיסוי (שמן צמחי ולא מינרלי או שמנים המכילים חומרים כימיים), מגבונים, מגבת לערסול התינוק בתום העיסוי.
העיסוי מתחיל ב"בקשת רשות" - הצהרה מילולית של המעסה לגבי כוונותיו להתחיל עיסוי, שביטויו מגע ידיים עדין על גוף התינוק והתייחסות לתגובותיו: בכי, חוסר שקט או תנועות גפיים מהירות. ערנותו של המעסה לאיתותי התינוק מאפשרת הבנה לגבי המשך הטיפול.
קיימות גישות שונות המתייחסות לסדר העיסוי – יש המתחילים עיסוי מהידיים ויורדים כלפי מטה, ויש המתחילים עיסוי מהרגליים כלפי מעלה. בכול אחת מהגישות הסדר שיטתי וקבוע.
הגבלות בעיסוי תינוקות

עיסוי תינוקות אינו מתבצע בכל אברי התינוק, כמו בעמוד השדרה, בראש, באברי המין, בטבור ובעיניים בשל הסכנות הכרוכות במגע באזורים אלה. כמו כן, עיסוי תינוקות לא יתבצע במקרה של מחלת תינוק, עייפות, רעב או חוסר שקט. בנוסף, עיסוי אינו מתקיים לפחות חצי שעה אחרי האכלת התינוק.
עיסוי אפקטיבי מתבצע בעזרת תנועות מווסתות, לא אלימות ותוקפניות מדי, אך גם לא עדינות ורכות יתר על המידה.
מעסה רגוע ותנועות ארוכות ובטוחות של העיסוי משלימים את התהליך.
הערות שוליים

1 2 3 4 5 6 7  היוז גלית, עיסוי תינוקות, המדריך המקיף לעיסוי תינוקך צעד אחר צעד, יער, 2003
1 2 3 4 5 6 7  לבואייה פרידריק, ידיים אוהבות, אומנות המסג' ההודי לתינוקות, מרקם
1 2 3 4 5 6 7 8  אסאל מור, ברלב-אפרתי ענת, מלידה עד גיל שנה, מטר, 2011
1 2  קרוכמל שרי, קשר אם תינוק
↑  פיבך אביבה, קשר בין אם לתינוק
1 2  כוכבי הילי, רביב עמירם, המדריך הישראלי להורים, כנרת, זמורה-ביתן, 2016
1 2 3 4 5  רוני שגב, ‏מעסה שהיה: איך מבצעים עיסוי תינוקות?, באתר ‏מאקו‏, 7 באוגוסט 2014
פרפור עליות

| --- | --- |

ECG של פרפור עליות (למעלה) ושל קצב סינוס רגיל (למטה). החץ הסגול מצביע על גל P, אשר אינו קיים במקרה של פרפור עליות.
 תחום:  קרדיולוגיה 
 תסמינים:  פעמת 
 טיפול:  מטופרולול  dabigatran etexilate  אמיודארון  אדוקסבן  קלופידוגרל  דביגטראן  atenolol/chlorthalidone  dronedarone  ריברוקסבאן  אספירין  bisoprolol / hydrochlorothiazide  flecainide  קרוודילול  אפיקסבן  vanoxerine hydrochloride  fondaparinux  (RS)-propafenone  דילטיאזם  procainamide  dofetilide  וארפרין  דיסופרמיד  וראפאמיל  ibutilide  deslanoside  sotalol  דיגוקסין  אטנולול  כינידין  digitoxin  indobufen sodium 
 קישורים ומאגרי מידע
 eMedicine:  article/151066 
 DiseasesDB:  1065
 MeSH:  D001281
 MedlinePlus:  000184
 סיווגים
 ICD-10:  I48
 ICD-11:  BC81.3 
 
פרפור עליות או פרפור פרוזדורים באנגלית: Atrial fibrillation,‏ AF או A-fib) הוא הצורה השכיחה ביותר של הפרעת קצב בלב, ומעורבות בה שתי העליות של הלב. משמעות השם נובעת מהעובדה ששריר הלב בעליות מְפַרְפֵּר במקום להתכווץ באופן סדיר.
פרפור עליות כגורם סיכון

פרפור עליות אינו מסכן חיים כשלעצמו, אולם הוא גורם סיכון גבוה ומרכזי לשבץ מוחי, שהוא אחד משלושת הגורמים השכיחים ביותר לתמותה, והגורם השכיח ביותר לנכות בעולם המערבי. כ-20% ממקרי השבץ המוחי האיסכמי נגרמים על רקע פרפור עליות.
לחולים עם פרפור עליות יש סיכון מוגבר פי חמישה ללקות בשבץ מוחי בהשוואה לאוכלוסייה בעלת מאפיינים דומים אך ללא פרפור עליות. הסיבה לכך היא שמאחר שעוצמת כיווץ העליות קטנה, מצטבר דם בעליות, ונוצרים קרישי דם (בעיקר בעלייה השמאלית) אשר נשלחים למחזור הדם וממנו למוח.
תרופות למניעת היווצרות קרישי דם

אנשים שאובחנו עם פרפור עליות מטופלים בתרופות נוגדות קרישה (נוגדי קרישה) - קבוצה רחבה של תרופות שמטרתן למנוע היווצרות קרישי דם, ובמידת הצורך לטפל בקרישי דם על ידי פירוקם והמסתם. תרופות אלו נקראות לעיתים "מדללי דם". תרופות אלו פועלות על מנגנון הקרישה אשר באופן תקין מופעל כאשר נוצר נזק לרקמה, אולם כשאינו תקין המנגנון גורם להיווצרות קרישי דם שעלולים להיסחף בזרם הדם אל הריאה או אל המוח ובכך לגרום לשבץ מוחי או לתסחיף ריאתי. תרופות נוגדות קרישה פועלות למניעת מנגנון זה בדרכים שונות, ומקובל לחלק אותן לשתי קבוצות: נוגדי קרישה חדשים קסרלטו (ריברוקסבאן),Dabigatran, אליקויס, ונוגדי קרישה ותיקים הפרין, קלקסן, וקומדין.
קסרלטו (Rivaroxaban):
קסרלטו ניתנת במינון יומי קבוע, ללא צורך בניטור תפקודי קרישה (INR), והיא מאושרת ורשומה לשימוש למניעת שבץ מוחי באנשים שאובחנו עם פרפור עליות, וכלולה בסל התרופות לפי קריטריונים רפואיים. קסרלטו ניתנת כטבלייה לבליעה דרך הפה, והיא פועלת כמעכב ישיר פקטור Xa (פקטור עשר פעיל). השימוש בקסרלטו אינו דורש בדיקות דם לניטור תפקודי הקרישה.

יעילות ובטיחות: קסרלטו הראתה יעילות מובהקת בהפחתה משולבת של 24% באירועים קרדיו-וסקולריים (שבץ מוחי, התקף לב, אי ספיקת לב ופקקת ורידים עמוקים), הפחתה של 42% בשיעור מקרי השבץ, והפחתה של 22% מסך כל התמותה הקרדיו-וסקולרית לעומת מי שנטלו אספירין בלבד. נתונים אלה הוצגו בכנס האיגוד הקרדיולוגי האירופי שהתקיים בברצלונה בספטמבר 2017 מתוך מחקר COMPASS - מחקר קרדיו-וסקולרי רחב היקף, שבו נבדקו למעלה מ-27,000 מטופלים. תוצאות COMPASS פורסמו בכתב העת הרפואי New England Journal of Medicine. יעילותה ובטיחותה הוכחו במספר מחקרים קליניים גדולים שבהם נכללו מעל 75,000 מטופלים בעולם, למניעת שבץ אצל חולים עם פרפור עליות שאינו על רקע מסתמי (ROCKET-AF).
דביגטרן (Dabigatran):
תרופה נוגדת קרישה, הראשונה מבין תרופות נוגדות קרישה מהדור החדש. התרופה מאושרת לשימוש כטיפול למניעת שבץ מוחי בפרפור עליות וכטיפול מונע לפקקת ורידים תסחיפית (DVT ותסחיף ריאתי) לאחר ניתוחים אלקטיביים להחלפת מפרק ירך או ברך. היא ניתנת דרך הפה ואינה מצריכה בדיקות דם תכופות לניטור של תפקודי הקרישה. יעילותה ובטיחותה הוכחו במספר מחקרים קליניים גדולים: במחקר ה-RE-LY, בו השתתפו יותר מ-18,000 מטופלים, הוכיחה יעילות ובטיחות גבוהות. דביגטראן היא התרופה היחידה מבין נוגדי הקרישה החדשים עם ניסיון קליני מצטבר של למעלה מ-6 שנים.
אליקוויס ׁ(Apixaban): תרופה נוגדת קרישה, גם היא מהדור החדש של התרופות שפועלות על עיכוב פאקטור קרישה 10, מאושרת לשימוש למניעת קרישה בחולי פרפור עליות שאינו מסתמי. התרופה יצאה לשוק קרוב לזמן שיצאה קסרלטו, וחסרונה הבולט לעומת קסרלטו הוא בכך שיש ליטול אותה פעמיים ביום (קסרלטו ניטלת פעם אחת בלבד).
קלקסן (Low-molecular-weight heparin) - התרופה פועלת על ידי עיכוב של פקטור X וכן שפעול של אנטי-תרומבין, ולרוב ניתנת בזריקה תת-עורית. לרוב אין צורך לנטר את רמות התרופה בדם, אולם מצבים ספציפיים כן דורשים ניטור (הנעשה על ידי מדידת anti-factor Xa)- מצבים אלו כוללים אי ספיקת כליות, השמנת יתר, מתן התרופה במהלך ההריון ובמצבים מסוימים אחרים. תופעות הלוואי העיקריות של קלקסן הן דימומים ותרומבוציטופניה.
מניעת שבץ מוחי בחולי פרפור עליות

כיווץ העליות הלא-סדיר מביא להצטברות דם בעליות, אשר בתהליך של קרישה נוצרים ממנו קרישי דם אשר נשלחים למחזור הדם וממנו למוח, ועלולים לגרום לשבץ מוחי. הטיפול בתרופות נוגדות קרישה (שבעבר כונו מדללי דם) נועד למנוע את היווצרות קרישי הדם ואת הסיכון שיגיעו למוח ויגרמו לשבץ. התרופות נוגדות הקרישה אינן מהוות טיפול בפרפור העליות עצמו, כי אם אמצעי למניעת שבץ, שהוא גורם הסיכון העיקרי במחלה זו. לצד התרופות, קסרלטו (ריברוקסבאן), דביגטראן ואליקוויס, מומלץ גם לנקוט בפעולות נוספות, כך לפי המלצות האיגוד הקרדיולוגי.